Anastassija Kuzmina

Anastassija Vladimirovna Kuzmina (slovaki keeles Anastasia Vladimirovna Kuzminová, vene keeles Анастасия Владимировна Кузьмина, sünninimi Šipulina slovaki keeles Šipulinová, vene keeles Шипулина), sündinud 28. augustil 1984 Tjumenis, Vene NFSV-s, endises Nõukogude Liidus) on Slovakkia laskesuusataja, kahekordne olümpiavõitja. Alates 2008. aastast esindab ta Slovakkiat.

Kuzmina tuli Venemaa koondise koosseisus juunioride maailmameistrivõistlustel nii 2003. aastal kui ka 2005. aastal 3x6 km teatevõistluses maailmameistriks. Lisaks sai ta neli hõbemedalit: 2003. aastal nii 10 km eraldistardiga sõidus kui ka 7,5 km jälitussõidus ning 2002. ja 2004. aastal teatevõistluses. 2005. aastast on tal pronksmedal 7,5 km sprindis.

Täiskasvanute rahvusvahelisel tippvõistlusel võistles Kuzmina esimest korda 2009. aasta maailmameistrivõistlustel Pyeongchangis, kus sai 12,5 km ühisstardiga sõidus Olga Zaitseva järel hõbemedali. Enne seda oli tema parim tulemus olnud maailma karikasarjas saadud 13. koht. Detsembris 2009 MK-etapil Pokljukas jõudis ta esimest korda poodiumile 15 km eraldistardiga sõidus, kui oli kolmas.

2010. aasta taliolümpiamängudel Vancouveris tuli Kuzmina 7,5 km sprindis olümpiavõitjaks. See kuldmedal oli Slovakkiale esimene taliolümpiamängudel.Biathlon: Unheralded Kuzmina makes Slovakia breakthrough ROK-i kodulehel

Kuzminal on üks poeg. Tema vend Anton Šipulin on ka laskesuusataja.

 Saavutused 
27px Olümpiamängudel 
 2010  Vancouveris
 15px olümpiavõitja 7,5 km sprindis
  hõbemedal 10 km jälitussõit
 2014  Sotšis
 15px olümpiavõitja 7,5 km sprindis
 2018  Pyeongchangis
 15px olümpiavõitja 12,5 km ühisstardist
  hõbemedal 15 km eraldistardist
  hõbemedal 10 km jälitussõit

 Maailmameistrivõistlustel 
 2009  Pyeongchangis 
  hõbemedal 12,5 km ühisstardist

 Maailma karikasarjas  

 Maailma karikasarja etapivõidud

Anastazia Kuzmina on (seisuga 20. jaanuar 2018) maailma karikasarja etappidel jõudnud poodiumile 26 korda, millest 9 korral kõige kõrgemale astmele.

Jrk-nrAastaKuupäevKohtAla1.2010/1110. detsember 2011 Hochfilzen7,5 km sprint2.19. märts 2011 Holmenkollen10 km jälitussõit3.2012/1317. jaanuar 2013 Antholz-Anterselva7,5 km sprint4.2013/1422. märts 2014 Holmenkollen10 km jälitussõit5.23. märts 2014 Holmenkollen12,5 km ühisstart6.2017/189. detsember 2017 Hochfilzen10 km jälitussõit7.14. detsember 2017 Le Grand-Bornand7,5 km sprint8.4. jaanuar 2018 Oberhof7,5 km sprint9.6. jaanuar 2018 Oberhof10 km jälitussõit

 Viited 

 Välislingid 


Kategooria:Slovakkia laskesuusatajad
Kategooria:Sündinud 1984